Titl.

 Riaditelia

 Škôl a školských zariadení

Vec:

Usmernenie k uvádzaniu údajov pri žiadostiach o pridelenie asistenta učiteľa pre žiakov so zdravotným znevýhodnením z poradenských zariadení

 Vážená pani riaditeľka, vážený pán riaditeľ

v zmysle platnej legislatívy každoročne centrá posudzujú skutočnosti na pridelenie asistenta učiteľa (ďalej len „AU“) pre žiakov so zdravotným znevýhodnením. Chceli by sme Vás touto cestou usmerniť k uvádzaniu údajov vo Vašich žiadostiach pre naše poradenské zariadenia.

 **Pre urýchlenie a skvalitnenie vypracovávania odporúčaní Vás prosíme uvádzať tieto údaje:**

* **meno a priezvisko žiaka, dátum narodenia, triedu, ktorú menovaný žiak bude navštevovať v budúcom školskom roku (ak ide o špeciálnu triedu, je potrebné uviesť, o aký typ špec. triedy ide),**
* **percentuálne vyčíslenie úväzku AU pre daného žiaka,**
* **stručný popis činností AU, ktoré sú pre daného žiaka nevyhnutné na prekonávanie bariér pri vzdelávaní.**

Odôvodnenie:

 Vyššie uvedené údaje sú pre poradenské zariadenia nevyhnutné, nakoľko nie je možné, aby odborní zamestnanci centier mohli prejsť všetky školy a školské zariadenia, a tak zmonitorovali podmienky a bariéry pri vzdelávaní žiakov so zdravotným znevýhodnením.

 V zmysle Metodického pokynu č. 66/2015 čl.3 bod (2) centrum vypracuje odporúčanie k prideleniu asistenta učiteľa, ktoré je súčasťou správy z diagnostického psychologického alebo špeciálnopedagogického vyšetrenia žiaka. To znamená, že škola/školské zariadenie nemôže žiadať asistenta učiteľa pre žiaka, ktorý tento fakt nemá uvedený v správe. V prípade, že nastala závažná zmena (výrazný regres v prejavoch diagnózy, či jej vplyvu na vzdelávanie, zmena podmienok školy atď.) je potrebné poradenské zariadenie požiadať o dodatok k správe (ak je správa platná, nie je potrebná nová správa z diagnostického vyšetrenia čl. 3 bod 5) a v ňom posúdiť vzdelávanie žiaka za prítomnosti asistenta učiteľa. Až po tomto prehodnotení, doručení dodatku k správe, škola/školské zariadenie môže požiadať poradenské zariadenie o odporúčanie na pridelenie asistenta učiteľa.

 Z dôvodu obrovského tlaku na poradenské zariadenia chceme upozorniť na fakt, že ak zriaďovateľ nepožiada o AS do 31.05.2021, môže tak urobiť ešte v priebehu septembra 2021.

 Ďakujeme za pochopenie a spoluprácu.

 PaedDr. Jana Mihóková

poverená vedením SCŠPP